बर्फ का पानी या बहुत ज्यादा ठंडा पानी पीने से आपका पाचन खराब हो सकता है। खाने के तुरंत बाद पाचन की क्रिया शुरू हो जाती है जो आमतौर पर दो-तीन घंटे तक चलती रहती है। ऐसे में अगर आप बहुत ठंडा पानी पी लेते हैं, तो इससे रक्त वाहिनियां सिकुड़ जाती हैं और पाचन की क्रिया में बाधा पहुंचता है। इसके कारण पाचन की क्रिया सामान्य से धीमी हो जाती है और आपका खाया हुआ भोजन ठीक से पचता नहीं है जिसके कारण आपका पेट भरा-भरा लगता है।